钦定古今图书集成/方舆汇编/职方典/第1145卷 > 《牧守竟陵因游西塔著三感说》周愿
## 钦定古今图书集成/方舆汇编/职方典/第1145卷 > 《牧守竟陵因游西塔著三感说》周愿

“古人之文，有旌物而为者，歌功而为者，诡时而为者，
《感旧》而为者。旌物，谥也；歌功，形也；诡时，诈也；感旧，情
也。若乃折裂金石，骚牢鬼神，莫尚乎感也。予所作者，
其《感旧》耶？”客曰：“何谓也？愿与百越节度使扶风马公
曩时俱为南海连帅，陇西李公复从事。公诏移滑台，
扶风公洎予又为幕下宾，从容两地，七改星火。今扶”
风公勋庸满世，文翰飞走，续镇南海，作民父母。而愿
才貌单薄，亦为刺史。繇是二客双鲤，殷勤于楚越；陇
西短龄，阅川而物故，予感一也。陇西先人讳齐，物被
大德，尝为竟陵郡守。公生于守之日，故名复。呜呼！愿
以散拙，忝公先人之州，往为子僚，今刺父郡。悲夫陇
西也，歌钟烬灭于池馆，九原极零于薤露，其感二也。
愿频岁与太子文学陆羽同佐公之幕，兄呼之，羽自
传竟陵人，当时羽说竟陵风土之美，无出吾国。予今
牧羽国，忆羽之言不诬矣。扶风公又悉于羽者也。代
谓羽之出处，无宗祊之籍，始自赤子，洎乎冠岁，为竟
陵苾刍之所生活，老奉其教，如声闻辟支，以尊乎竺干圣人也。羽字鸿渐，“百氏之典学，铺在手掌，天下贤
士大夫，半与之游。加以方口谔谔，坐能谐谑，世无奈
何。文行如轲，所不至者，贵位而已也。噫我州之左，有
覆釜之地，圆似顶状，中立塔庙，篁大如臂，碧笼𨘤影”，
盖鸿渐之本师像也。悲欤！似顶之地，楚篁绕塔。塔中
之僧，羽事之。僧塔前之竹，羽种之。竹视夫僧影泥破，
竹枝筠老，而羽亦终。予作楚牧，因来顶中道场，白日
无羽香火，遐叹。零落，衣摇楚风，其感三也。是为《三感
说》。七言诗以语陈事。扶风公览《三感》之说，岂得不酸
涕湿目，以著词致于塔下魁，愿鄙章之首邪？